|  |  |  |
| --- | --- | --- |
|  |  | Δελτίο Τύπου |
|  |  |  |
| **Τμήμα Επικοινωνίας &**  **Δημοσίων Σχέσεων**  **Αθήνα, 20.11.2024** |  |  |
|  |  |  |

**Περισσότερες από 1.200 θέσεις εργασίας από 40 επιχειρήσεις**

**στην«Ημέρα Καριέρας» της ΔΥΠΑ το Σάββατο στη Λάρισα**

Επιτόπου αρχικές συνεντεύξεις για θέσεις εργασίας σε πολλούς επαγγελματικούς κλάδους και χιλιάδες ευκαιρίες απασχόλησης, αναμένουν τους πολίτες που αναζητούν δουλειά, στην «Ημέρα Καριέρας», που διοργανώνει η Δημόσια Υπηρεσία Απασχόλησης (ΔΥΠΑ), το Σάββατο 23 Νοεμβρίου στη Λάρισα.

Στην εκδήλωση, που θα πραγματοποιηθεί στο ξενοδοχείο Grecotel Larissa Imperial (Φαρσάλων 182, 413 35) από τις 10:00 έως τις 18:00, έχουν δηλώσει συμμετοχή πάνω από 40 επιχειρήσεις που δραστηριοποιούνται σε πολλούς διαφορετικούς κλάδους και αναζητούν ανθρώπινο δυναμικό, από όλα τα επίπεδα εκπαίδευσης και εξειδίκευσης, για περισσότερες από 1.200 θέσεις εργασίας.

Η είσοδος είναι δωρεάν και η δήλωση συμμετοχής βρίσκεται στη διεύθυνση:

<https://www.eventora.com/el/Events/imeres-karieras-dypa-larisa2024>

Οι ενδιαφερόμενοι θα έχουν τη δυνατότητα να δώσουν το βιογραφικό τους στους εκπροσώπους των επιχειρήσεων που αναζητούν προσωπικό και να πραγματοποιήσουν επιτόπου αρχικές συνεντεύξεις, διεκδικώντας θέσεις εργασίας που ταιριάζουν στο επαγγελματικό τους προφίλ.

Αναλυτικά οι θέσεις εργασίας καθώς και η λίστα των επιχειρήσεων που συμμετέχουν βρίσκονται αναρτημένες στον ιστότοπο της ΔΥΠΑ, στην ηλεκτρονική διεύθυνση:

[https://www.dypa.gov.gr/35i-kariera-dypa-larisa-23-noemvrioy-eidikotites-epikheiriseis](https://www.dypa.gov.gr/35i-hmera-karieras-dypa-larisa-savvato-23-noemvrioy-2024?tab=eidikotites-kai-epikheiriseis&tab2=&tab3)=

Επίσης, οι πολίτες θα μπορούν να συνομιλήσουν με στελέχη της Μονάδας Εξυπηρέτησης Μεσαίων και Μεγάλων Επιχειρήσεων (ΜΕΜΜΕ), ώστε να λάβουν πληροφορίες σχετικά με τις θέσεις εργασίας, καθώς και για τις δράσεις και τα προγράμματα της ΔΥΠΑ σε ειδικό χώρο (info corner).

Αναλυτικές πληροφορίες για τη ΜΕΜΜΕ στην ηλεκτρονική διεύθυνση [www.dypa.gov.gr/memme](http://www.dypa.gov.gr/memme)

Όλες οι πληροφορίες σχετικά με τις δράσεις της ΔΥΠΑ βρίσκονται στον ιστότοπο [www.dypa.gov.gr](http://www.dypa.gov.gr)